Arvo Loorits

Arvo Loorits (sündinud 30. jaanuaril 1948 Mõniste vallas Võrumaal), on eesti jalgrattur, suusataja, sõudja ja sporditegelane.

Lõpetas 1965. aastal ehituslaudsepana Pärnu 13. Kutsekooli ja 1976 mööblitööstuse tehnoloogina Võru Tööstustehnikumi. 

Sportima hakkas 1963, harrastas jalgrattasõitu, suusatamist ja aerutamist, juhendajad Aksel Randmer ja Väino Juurikas. 
Tulnud 1970 jalgrattakrossis Eesti meistriks. 
179 cm, 74 kg. 

Tegutsenud sõudekohtunikuna (1985 vab kat). 
Kuulunud 1992–97 Sõudeliidu ja 1997–2007 Pärnu Spordiliidu juhatusse. 
Töötanud 1965–77 laudsepana, 1977–91 Dünamo sõudebaasis paadiremondimeistrina ja baasijuhatajana ning seejärel Pärnu Sõudeklubi juhatajana. 
Aastast 2010 Pärnu Rääma Keskus OÜ juhatuse liige.

Tunnustus
 2008 Pärnu teenetemärk (teenete eest sõudmise arendamisel)
 2013 Pärnu vapimärk (pikaajaliste teenete eest Pärnu erinevate sportlike ürituste korraldamisel, Rääma sõudebaasi ja sõudestaadioni ning tippsõudmise arendamise eest Pärnus)

Isiklikku
Tema poeg on sõudja Timo Loorits.

Viited

Kirjandus 
 Eesti sõudespordi ajalugu. [Koostanud H.-H. Artma] Tln, 2001, lk 385–389; H-H. Artma. Pärnu – Eesti sõudespordi kants. Pärnu 2004, lk 203–207.

Eesti sporditegelased
Eesti jalgratturid
Eesti sõudekohtunikud
Sündinud 1948